Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8591

4. VULKANIKUS HAMU TANÁCSADÓ KÖZPONTOK (VAAC) 4.1 Vulkanikus hamu tanácsadó információk 4.1.1 Ajánlás. – A jóváhagyott ICAO rövidítéseket és magától értetődő jellegű numerikus értékeket használva, rövidített köznyelven kiadott vulkanikus hamu tanácsadó információknak összhangban kell lenniük az A2-1 táblázatban bemutatott mintával. Ahol jóváhagyott ICAO rövidítések nem állnak rendelkezésre, angol köznyelvű szöveget kell használni, minimumra törekedve. 4.1.2 Ajánlás. – Az A2-1 táblázatban felsorolt vulkanikus hamu információknak, amennyiben grafikus formátumban adták ki őket, az 1. Függelékben megadottakkal egyezőnek kell lenniük. Ha bináris formátumban adták ki őket, BUFR kód formát kell használni. Megjegyzés. – A BUFR kód formát a WMO 306 számú kiadványa, Kód kézikönyv (Manual on Codes) 1.2 kötet, B Rész – Bináris kódok tartalmazza.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes